[{"text_idx": "#000006", "text": "Tuled plingivad. On ha\u0308a\u0308l ja lamp su\u0308ttib. U\u0308kshaaval ja korraga hakkavad planeedid elama. Nii nagu ko\u0303lab ha\u0308a\u0308l. Nii ko\u0303lavad planeedid. U\u0308ksteise ko\u0303rval, u\u0308ksteisega koosko\u0303las. Igau\u0308ks ja\u0308rgimas omaenese koodi, igau\u0308ks kokkuko\u0303lavalt universaalseks u\u0308hiskoodiks. Su\u0308ttivad u\u0308ksteise ja\u0308rel planeedid ja nendest saab kosmos. Kosmilise u\u0308ksolemise tuum la\u0308bi keele, mida pole veel su\u0308ndinudki. Kuid ometigi enne su\u0308ndimist olid ha\u0308a\u0308led, ha\u0308a\u0308likud ja lo\u0303pmatu potentsiaal. Nii la\u0308bi heli ja ha\u0308a\u0308le ka\u0308ivad planeedid inimese ja\u0308rgi, inimene loob ja lammutab neid. Loob korda ja kaost. Loob kosmost. Inimene keelekandjana, so\u0303nade edastajana viib ellu nii kosmilist mo\u0303tet. Ja nii on tal ainsana vo\u0303ime ma\u0308a\u0308rata aegruumi kulgu. Temast so\u0303ltub ko\u0303ik elav, tema ja\u0308rgi reastuvad planeedid. Ja mitte vastupidi. Inimesel on la\u0308bi ha\u0308a\u0308le ja keele vo\u0303ime muukida lahti u\u0308ksko\u0303ik milline kood ja luua ise u\u0308ksko\u0303ik milline kood, u\u0308ksko\u0303ik milline kosmos. Nii on inimesel vo\u0303ime luua u\u0308ksko\u0303ik milline kosmos. Ha\u0308vitada u\u0308ksko\u0303ik milline kosmos."}, {"text_idx": "#000007", "text": "Tuled su\u0308ttivad, kustuvad. Planeedid tekivad ja ha\u0308a\u0308buvad. Igasu\u0308hes oma ha\u0308a\u0308lestus ja oma heli. Igau\u0308he kood on isemoodi ha\u0308a\u0308lestatud. Luues la\u0308bi oma ainukordse unikaalsuse nii harmooniat ja elu. Eri ta\u0308hestikud, eri ta\u0308hed. Eri ha\u0308a\u0308likud. U\u0308ks inimese ha\u0308a\u0308l. A\u0308ratab ja ma\u0308a\u0308rab ha\u0308a\u0308bumisele elu kandvaid planeete. Tegelikult ka ko\u0303iki teisi \u2013 sest need teised, elu mittekandvad planeedidki toetavad oma asetusega Elu."}, {"text_idx": "#000008", "text": "Alguses on vaikus. U\u0308kshaaval. Ha\u0308a\u0308lestus ha\u0308a\u0308lestuse haaval su\u0308ttivad tuled, planeedid ja elu ning keel. Su\u0308ttivad selleks, et kustuda. Kustuvad, et kuskil teine saaks su\u0308ttida. Nii moodustub neist kokku ajatus."}, {"text_idx": "#000009", "text": "Midagi tuhiseb la\u0308bi musta augu, midagi muutub nii tagasi kahemo\u0303o\u0303tmeliseks. Muutub tagasi plaaniks, kavaks, mis ta oli enne kui muutus kolmemo\u0303o\u0303tmeliseks. Muutub tagasi Kosmose ideeks."}, {"text_idx": "#000010", "text": "Ko\u0303ik siin ruumis on ajatu. Hingad koos naisega, kes teeb ko\u0303laris erinevaid ha\u0308a\u0308li. Hingad ja ohkad \u2013 na\u0308ed, ko\u0303ik ongi vo\u0303imalik. Installatsioon viib meele kaugele a\u0308ra, pa\u0308he tekivad erinevad seosed. Erinevad tekstid. Gloobustel olevad ta\u0308hed vo\u0303tavad justkui iseenesest kuju. Kui kaua selles ruumis olla, vo\u0303iks ja\u0308a\u0308da pikalt kirjutama erinevaid pa\u0308he tungivaid ideid. Kiwa on nii loonud endale universumi. Installatsioon annab justkui ma\u0308rku, et ko\u0303ik vo\u0303iksid minna la\u0308bi su\u0308mbolite, ta\u0308htede ja minna vabasse maailma. Astuda u\u0308helt sirgelt teisele. Ko\u0303ik vo\u0303iksid ise luua omaenese kosmose. Oma vabaduse ruumi."}, {"text_idx": "#000011", "text": "Just ajatuse tunne on see, mis na\u0308itusesaal loob. Korduv su\u0308ttimine ja ha\u0308a\u0308bumine, kus ruum on ku\u0308ll olemas, ent aega nagu polekski vo\u0303i on see nii painduv, et va\u0308a\u0308ndub ko\u0303ikjale. Igal juhul va\u0308ljudes vaajata ei aimagi kaua ta on seal pimendatud na\u0308itusesaalis istunud. Kas tunde, pa\u0308evi vo\u0303i minuteid. Aga protsess kestab edasi ka pa\u0308rast seda, kui ta on sealt va\u0308ljunud. Ka pa\u0308rast teda on ha\u0308a\u0308lestus, on heli, on ta\u0308hestik ja keel. On planeedid, mis aina ja aina taas su\u0308ttivad ja kustuvad."}, {"text_idx": "#000012", "text": "Oled kosmoses. Va\u0308ike pime ruum mo\u0303jub planetaariumile sarnaselt. Ja\u0308ljendades to\u0303epoolest kosmoses olemist. Ho\u0303ljud seal istudes. U\u0308mbrus on uinutav ja rahustav."}, {"text_idx": "#000013", "text": "Installatsioon on kosmos. Ja sina selle sees. Sa oled ruumis ja tajud, et viibid kesk maailmaruumi, kus parasjagu toimub keele-eelne loomine. Kosmos hingab ja elab. Sa istud seal teadmata aja ja va\u0308ljud. La\u0308hed a\u0308ra, kuid kosmos ja kood ja\u0308a\u0308vad alles. Ja\u0308a\u0308vad alles kirjutama oma maailma."}, {"text_idx": "#000014", "text": "Sina la\u0308hed ja kosmos ja\u0308a\u0308b sinust maha. Elama ja hingama enese ru\u0308tmis. Selleks, et avaneda uuele vaatlejale."}, {"text_idx": "#000016", "text": "Rahvusringha\u0308a\u0308ling ta\u0308histab eesti kirjanduse pa\u0308eva"}, {"text_idx": "#000017", "text": "Otse esmaspa\u0308eval kell 8.35: eesti kirjanduse pa\u0308eva algus Toompeal"}, {"text_idx": "#000021", "text": "ETV2 teemao\u0303htu pu\u0308hendub eesti kirjandusklassikale"}, {"text_idx": "#000026", "text": "Intervjuu: sootundlikus linnas puuduvad roosad ko\u0303nniteed"}, {"text_idx": "#000029", "text": "Suri filosoof ja literaat U\u0308lo Matjus"}, {"text_idx": "#000035", "text": "Otse neljapa\u0308eval kell 11: muuseumi aastaauhindade konverents"}, {"text_idx": "#000042", "text": "Arvustus. Panfilovi hu\u0308pnotiseeriv teena\u0308itaja alateadvusesse"}]